સામાન્ય રીતે તો કોઈ યુવાન કે યુવતી પોતાનો નવો ઉદ્યોગ સ્થાપવા માગતા હોય ત્યારે તેમને બેન્ક લોન લેવામાં ભારે મુશ્કેલીઓનો સામનો કરવો પડતો હોય છે. તેમને જલદી ગેરન્ટર મળતા નથી અને કોઈ તેમના માટે ગેરન્ટી આપવા જલદી તૈયાર પણ થતું નથી. જો કે હવે તો સરકાર ખુદ ગેરન્ટર બનીને નવા ઉદ્યોગસાહસિક યુવાનો-યુવતીઓ માટે મદદરુપ બને છે. આ રીતે સરકાર ગેરન્ટર બને છે, એ પ્રોત્સાહન જ યુવાસાહસિકો માટે મહત્વનું છે. એક સ્ટડી રિપોર્ટ અનુસાર આજે દેશમાં સ્કિલ્ડ એન્જિનિયર, લેબર વર્કર, ડોક્ટર્સ-નર્સ અને ટીચર્સની પચાસ ટકાની ઘટ છે. એટલે કે આજે જેટલા છે, તેના કરતા બીજા એટલી જ સંખ્યામાં ડોક્ટર્સ-નર્સ, એન્જિનિયર, લેબર વર્કર વગેરેની જરુર છે. એનો અર્થ એટલો જ કે આપણે ત્યાં યુવાનો-યુવતીઓ માટે તકો બેસુમાર છે. તકોનો કોઈ પાર જ નથી.